CELEX: 62017CN0080
Language: da
Date: 2017-02-14 00:00:00
Title: Sag C-80/17: Anmodning om præjudiciel afgørelse indgivet af Supremo Tribunal de Justiça (Portugal) den 14. februar 2017 — Fundo de Garantía Automóvel mod Alina Antonia Destapado Pão Mole Juliana, Cristiana Micaela Caetano Juliana

8.5.2017   
            
            
               DA
            
            
               Den Europæiske Unions Tidende
            
            
               C 144/30
            
         Anmodning om præjudiciel afgørelse indgivet af Supremo Tribunal de Justiça (Portugal) den 14. februar 2017 — Fundo de Garantía Automóvel mod Alina Antonia Destapado Pão Mole Juliana, Cristiana Micaela Caetano Juliana
   (Sag C-80/17)
   (2017/C 144/39)
   Processprog: portugisisk
   
      Den forelæggende ret
   
   Supremo Tribunal de Justiça
   
      Parter i hovedsagen
   
   
      Sagsøger: Fundo de Garantía Automóvel
   
      Sagsøgte: Alina Antonia Destapado Pão Mole Juliana og Cristiana Micaela Caetano Juliana
   
      Præjudicielle spørgsmål
   
   
               1)
            
            
               Skal artikel 3 i Rådets direktiv 72/166/EØF (1) af 24. april 1972 (der var i kraft på datoen for ulykken) fortolkes således, at pligten til at tegne en ansvarsforsikring for motorkøretøjer også gælder i situationer, hvor ejeren har valgt at parkere køretøjet i en privat gård væk fra offentlig vej?
               eller
               skal bestemmelsen fortolkes således, at køretøjets ejer under sådanne omstændigheder ikke har pligt til at forsikre dette, uanset det erstatningsansvar som Fundo de Garantia Automóvel påtager sig over for skadelidte tredjeparter, navnlig i de tilfælde hvor køretøjet var genstand for brugstyveri?
            
         
               2)
            
            
               Skal artikel 1, stk. 4, i Rådets direktiv 84/5/EØF (2) af 30. december 1983 (der var i kraft på datoen for ulykken) fortolkes således, at Fundo de Garantia Automóvel — der på grund af en manglende ansvarsforsikring betalte erstatning til tredjeparter, der led skade som følge af en færdselsulykke forårsaget af et motorkøretøj, som uden ejerens samtykke og vidende var blevet fjernet fra den private grund, hvor det var parkeret — har ret til subrogation over for køretøjets ejer, uanset om sidstnævnte har et ansvar for ulykken?
               eller
               skal bestemmelsen fortolkes således, at Fundo de Garantia Automóvels subrogation over for ejeren afhænger af, om betingelserne for at ifalde erstatningsansvar er opfyldt, herunder navnlig den omstændighed, at ejeren faktisk rådede over køretøjet, da ulykken fandt sted?
            
         
      (1)  Rådets direktiv 72/166/EØF af 24.4.1972 om indbyrdes tilnærmelse af medlemsstaternes lovgivning om ansvarsforsikring for motorkøretøjer og kontrollen med forsikringspligtens overholdelse (EFT L 103, s. 1).
   
      (2)  Rådets andet direktiv 84/5/EØF af 30.12.1983 om indbyrdes tilnærmelse af medlemsstaternes lovgivning om ansvarsforsikring for motorkøretøjer (EFT L 8, s. 17).